《以毅斋曾先生诗法曰能以无情作有情子熊举以》
宋代·陈起

西禅欲南阐，胡僧越海来。
一蹴嵩山云，支分五岐开。
逢人问灵源，要识老牛胎。
半生苦迷此，所见只瞢哉。
有时面壁求，眼底仍飞埃。
谁知机凑到，却自诗中回。
无中写出有，金枝生蒿莱。
再拜先生语，段段空中裁。
当此意会处，高唱还自咍。
如得合浦珠，如获荆山瑰。
方信春力到，无地匝苍苔。
可怜思花人，区区羯鼓催。
我今得密旨，敢熄炉中灰。
瓣香为南丰，用酬开灵台。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。